Պարզ է, որ ոչ մի կերպ: Ի դեպ, բոլոր մեջբերումները Նունե Սարգսյանի` Daily Mail-ին տված հայտնի հարցազրույցից են: Այդ դեպքում ինչո՞ւ են ՀՀԿ-ի քվազի-իրավաբանները փորձում դա անել` աշխարհն իրենց վրա ծիծաղեցնելով: Գրեթե յուրաքանչյուր ընթերցող կասի՝ փորձում են, որովհետեւ Սերժ Սարգսյանն է հրահանգել: Իսկ ինձ թվում է՝ միայն դա չէ, միայն բարոյական անկման, հաճկատարության որակը չէ: Ուղղակի ՀՀԿ-ի իրավաբանները մտավոր էրոզիայի այնպիսի մակարդակի են հասել, երբ կարծում են, թե կարելի է օրենքի վկայակոչումով Սահմանադրություն մեկնաբանել, առհասարակ՝ ստորադաս օրենսդրական ակտով վերադաս ակտը մեկնաբանել-խեղաթյուրել: